Document ID: 31999R0101

ΚΑΝΟΝΙΣΜΟΣ (ΕΚ) αριθ. 101/1999 ΤΗΣ ΕΠΙΤΡΟΠΗΣ της 15ης Ιανουαρίου 1999 που τροποποιεί τον κανονισμό (ΕΟΚ) αριθ. 3143/85 για τη διάθεση, σε μειωμένη τιμή, βουτύρου παρεμβάσεως που προορίζεται για την άμεση κατανάλωση υπό μορφή συμπυκνωμένου βουτύρου και τον κανονισμό (ΕΟΚ) αριθ. 429/90 σχετικά με τη χορήγηση, βάσει δημοπρασίας, ενίσχυσης στο συμπυκνωμένο βούτυρο που προορίζεται για άμεση κατανάλωση στην Κοινότητα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 804/68 του Συμβουλίου, της 27ης Ιουνίου 1968, περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΚ) αριθ. 1587/96 (2), και ιδίως το άρθρο 6 παράγραφος 6 και το άρθρο 7α παράγραφος 3,
Εκτιμώντας:
ότι ο κανονισμός (ΕΟΚ) αριθ. 3143/85 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 1802/95 (4), προβλέπει την πώληση, σε μειωμένη τιμή, βουτύρου από δημόσια αποθέματα, που προορίζεται για άμεση κατανάλωση στην Κοινότητα υπό μορφή συμπυκνωμένου βουτύρου 7 ότι το εν λόγω καθεστώς παραμένει σε εφαρμογή εφόσον το επιτρέπουν τα διαθέσιμα δημόσια αποθέματα βουτύρου 7 ότι ο κανονισμός (ΕΟΚ) αριθ. 429/90 της Επιτροπής (5), όπως τροποποιήθηκε τελευταία από τον κανονισμό (ΕΚ) αριθ. 417/98 (6), προβλέπει τη χορήγηση, βάσει δημοπρασίας, ενίσχυσης στο συμπυκνωμένο βούτυρο που λαμβάνεται από βούτυρο ή κρέμα της αγοράς και προορίζεται για άμεση κατανάλωση στην Κοινότητα 7 ότι οι εν λόγω κανονισμοί, καθώς και ο κανονισμός (ΕΚ) αριθ. 2571/97 της Επιτροπής, της 15ης Δεκεμβρίου 1997, σχετικά με την πώληση, σε μειωμένη τιμή, βουτύρου και τη χορήγηση ενίσχυσης στην κρέμα γάλακτος, στο βούτυρο και στο συμπυκνωμένο βούτυρο που προορίζονται για την παρασκευή προϊόντων ζαχαροπλαστικής, παγωτών και άλλων προϊόντων διατροφής (7), όπως τροποποιήθηκε τελευταία από τον κανονισμό (ΕΚ) αριθ. 1982/98 (8), προβλέπουν την ιχνοθέτηση του συμπυκνωμένου βουτύρου με σκοπό την διασφάλιση της ορθής τελικής χρήσης του εν λόγω προϊόντος και ότι θα πρέπει να καθοριστούν τα ίδια όρια και μέθοδοι αναφοράς σε περίπτωση που δεν τηρείται η δοσολογία όσον αφορά τους χημικούς ιχνοθέτες που αναφέρονται στους εν λόγω κανονισμούς 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης του γάλακτος και των γαλακτοκομικών προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 3143/85 τροποποιείται ως ακολούθως:
1. Το άρθρο 9 παράγραφος 2 δεύτερο εδάφιο του κανονισμού (ΕΟΚ) αριθ. 3143/85 αντικαθίσταται από το ακόλουθο κείμενο:
«Εντούτοις, σε περίπτωση που, ιδίως λόγω μη ομοιογενούς κατανομής, η δοσολογία για κάθε ένα από τα προϊόντα που αναφέρονται στο άρθρο 5 παράγραφος 2 αποδειχθεί μικρότερη κατά ποσοστό άνω του 5 % αλλά λιγότερο από το 30 % στις προβλεπόμενες ελάχιστες ποσότητες, παρακρατείται το 1,5 % του ποσού της εγγύησης για κάθε ποσοστιαία μονάδα κάτω από τις προβλεπόμενες ελάχιστες ποσότητες.»
2. Στο άρθρο 8 παράγραφος 4 του κανονισμού (ΕΟΚ) αριθ. 429/90 το ποσοστό «20 %» αντικαθίσταται από το ποσοστό «30 %».
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 15 Ιανουαρίου 1999.

Labels: 3
17